stanford-oval/wikipedia huggingface dataset:
Bartolomeuksen evankeliumi
Historia

Kirjoitus on kirjoitettu noin vuonna 200. Se tunnetaan vain Hieronymuksen ja muiden varhaisten lähteiden maininnoista. Hieronymus mainitsee sen johdannossaan Matteuksen evankeliumin kommentaariinsa, mahdollisesti tukeutuen Origeneeseen. Sen lisäksi se mainitaan paavi Gelasius I:n harhaoppisia teoksia luettelevassa Decretum Gelasianumissa, Pseudo-Dionysioksella sekä Hierotheuksen kirjassa.
Sisältö

Evankeliumi koostuu Bartolomeuksen Jeesukselle esittämistä kysymyksistä. Se jakaantuu viiteen osaan:
Kristuksen laskeutuminen Helvettiin. Pelastettujen ja kadotettujen sielujen lukumäärä.
Neitsyt Marian selonteko ilmestyksestään.
Apostolit näkevät pohjattoman kuilun.
Paholainen kutsutaan paikalle ja hän kertoo tekemisistään.
Kysymyksiä kuolemansynneistä. Apostoleille annetaan tehtäväksi saarnata. Kristuksen lähtö.
Aiheesta muualla

Gospel of Bartholomew. The Gnostic Society Library. (englanniksi)
Benoît Poelvoorde

Benoît Poelvoorde vuonna 2013.
Benoît Poelvoorde [bənwa pulfoːrdə] (s. 22. syyskuuta 1964 Namur) on belgialainen näyttelijä ja koomikko. Hän on näytellyt useissa ranskalaisissakin elokuvissa, joista yksi oli Asterix olympialaisissa (2008).
Poelvoorden ura alkoi pääosasta vuoden 1992 mustassa komediaelokuvassa Man Bites Dog – ammatti: tappaja, jonka hän myös käsikirjoitti, ohjasi ja tuotti yhdessä Rémy Belvauxin, André Bonzelin ja Vincent Tavierin kanssa.
Aiheesta muualla

Kuvia tai muita tiedostoja aiheesta Benoît Poelvoorde Wikimedia Commonsissa
Benoît Poelvoorde Internet Movie Databasessa. (englanniksi)
Andrei Aleksandrovitš Popov

Andrei Popov neuvostoliittolaisessa postimerkissä.
Andrei Aleksandrovitš Popov (ven. Андрей Александрович Попов (4. lokakuuta (J: 22. syyskuuta) 1821 Pietari – (18. maaliskuuta (J: 6. maaliskuuta) 1898 Pietari) oli Keisarillisen Venäjän laivaston amiraali ja laivasuunnittelija. Useat hänen suunnittelemistaan laivoista ovat tunnettuja huonosta merikelpoisuudesta.
Vuosina 1858–1864 hän toimi Venäjän Tyynenmeren-laivueiden komentajana.
Assault Trooper

| Assault Trooper |
| --- | --- |
 Pelaaja suorittamassa tehtävää.
Kehittäjä:  Juha Kauppinen
Julkaisija:  Webfoot Technologies
Tuottaja:  Webfoot Technologies
Julkaistu:  1997
Lajityyppi:  toimintapeli
Alusta:  MS-DOS
Lisää peliartikkeleitaVideopelien teemasivulla
Infobox OK   : 
Assault Trooper on Juha Kauppisen kehittämä isometrinen toimintapeli. Peli julkaistiin vuonna 1997. Pelaaja varustaa ja ohjaa palkkasotilaansa läpi 50 tehtävän esimerkiksi Libyassa, Panamassa sekä Somaliassa.
Assault Trooper -peliä levitettiin alun perin kymmenen tehtävää sisältäneenä shareware-versiona, mutta se on sittemmin muuttunut ilmaiseksi.
Vastaanotto

Suomipelit-sivusto antoi arvostelussaan Assault Trooperille kahdeksan pistettä kymmenestä.
Aiheesta muualla

Videogames.fi - Assault Trooper (suomeksi)
Assault Trooperin kotisivu (englanniksi)
Assault Trooper MobyGamesissa (englanniksi)
Assault Trooper zak.fi:ssä
August Vesa

| August Vesa |
| --- | --- |
 August Vesa vuonna 1908.
Kansanedustaja
 1.8.1908–31.5.1909  
Ryhmä/puolue:  SDP
Vaalipiiri:  Viipurin läntinen
Henkilötiedot
Syntynyt: 15. lokakuuta 1878 Rantasalmi
Kuollut: toukokuu 1918 (39 vuotta) Kotka
Ammatti:  toimittaja
August Vesa (vuoteen 1904 Pasanen, 15. lokakuuta 1878 Rantasalmi – toukokuu 1918 Kotka) oli suomalainen toimittaja ja poliitikko, joka toimi SDP:n kansanedustajana vuosina 1908–1909. Sisällissodan aikana hän työskenteli Eteenpäin-lehden päätoimittajana ja teloitettiin sodan päätyttyä.
Elämä

August Vesan vanhemmat olivat talollinen Karl Johan Pasanen ja Eva Stina Hämäläinen. Isän jouduttua velkojensa vuoksi myymään talonsa hän ryhtyi 15-vuotiaana rengiksi ja oli vuodesta 1898 lähtien uitto- ja metsätöissä. Vuosisadan vaihteessa Vesa lähti työväenliikkeeseen ja alkoi kirjoittamaan Työmies-lehteen. Vesa vaikutti Kotkan seudulla jo suurlakon aikaan, ja vuonna 1906 hänet palkattiin kaupungissa ilmestyneen Eteenpäin-lehden toimittajaksi. Vesa oli myös Kotkan sosialidemokraattisen alapiirin piirisihteeri ja kiertävä puhuja. Vuonna 1908 Vesa valittiin eduskuntaan, mutta seuraavissa vaaleissa hän kieltäytyi ehdokkuudesta.
Syksyllä 1909 Vesa jätti tehtävänsä piirisihteerinä ja muutti Suomen Sahatyöväen Liiton toimitsijaksi Kemiin. Seuraavana kesänä sanomalehdet uutisoivat hänen Porissa tekemästään itsemurhayrityksestä. Vesa oli saapunut kaupunkiin heinäkuun puolivälissä pitämään sahatyöläisten puhetilaisuuksia, mutta keskittyi juopottelemaan Eetu Salinin kanssa. Erään putkareissun jälkeen hän viilsi kurkkunsa auki Isolinnankadulla sijainneen matkakodin pihalla ja kiidätettiin henkitoreissaan sairaalaan. Vuodesta 1911 lähtien Vesa työskenteli sosialidemokraattien puhujana ja piirijärjestäjänä eri puolilla maata. Lokakuussa 1915 hän sai Viipurin läänin kuvernööriltä 600 markan hallinnollisen sakon juopuneena esiintymisestä.
Sisällissotaa edeltävinä viikkoina Vesa oli aseellista vallankumousta vastaan. Sodan ajan hän työskenteli Eteenpäin-lehden päätoimittajana. Vesa kuului myös huhtikuun lopussa rauhanneuvottelut käynnistäneeseen Kymenlaakson punaisten komiteaan, jonka muita jäseniä olivat muun muassa Johan Lankila ja J. K. Kari. Toukokuun 4. päivänä ilmestyneen Eteenpäin-lehden viimeisen numeron pääkirjoituksessa hän puhui ”vallankumouksen katastrofista”. Lehdessä oli myös jäähyväiskirje, jossa Vesa pohti epäonnistunutta vallankumousta ja työväenluokan tulevaisuutta. Hän uskoi toiveikkaasti tervehtivänsä lukijoitaan vielä tulevaisuudessakin. Kotkan punaiset antautuivat samana päivänä ja myös Vesa vangittiin. Hänet teloitettiin Tampsankankaalla tai Katariinanniemessä ja haudattiin tuntemattomaan paikkaan. Kuolinpäivä ei ole tiedossa.
Perhe

August Vesan puoliso oli Hilja Meeri Lindholm. Pariskunnalla oli yksi tytär.
Asseco Prokom Gdynia

| Asseco Prokom Gdynia |
| --- | --- |


Liiga:  Polska Liga Koszykówki
Perustettu:  1995
Historia:  1995-
Areena:  (Hala Olivia kapasiteetti 5 500) (Puolan liigassa: Hala Stulecia Sopotu kapasiteetti 2 000)
Kotipaikka:  Sopot, Puola
Värit:           
Presidentti:   Przemysław Sęczkowski
Päävalmentaja:   Tomas Pačėsas
Mestaruudet:  8 Puolan mestaruus
Kotisivu:  www.asseco.prokom.pl
TREFL Sportowa Spółka Akcyjna SSA on puolalainen koripalloseura, joka sijaitsee Sopotissa.
Historia

Seura perustettiin vasta vuonna 1995 nimellä STK Trefl Sopot. Ensimmäisellä kaudellaan se voitti kolmannen divisioonan ja nousi toiseen divisioonaan.. Kaudella 1996–1997 seura jatkoi nousuaan nousten Dominet Bank Ekstraligaan Vuonna 2003 joukkue pääsi EuroCup Challengen finaaliin, jossa sillä oli vastassa Aris Thessaloniki BC. Finaalissa Aris voitti Asseco Prokomin kuitenkin 84-83. Kaudella 2003–2004 joukkue pääsi pelaamaan ensimmäistä kertaa historiansa aikana ULEB Cupia. Joukkue eteni aina karsintakierroksille asti, joissa sen tien katkaisi kauden voittanut Hapoel Jerusalem BC. Samana kautena joukkue voitti ensimmäisen Puolan mestaruutensa. Voitto tarkoitti myös tien avautumista Euroliigaan. Kaudella 2009–2010 Sopot voitti seitsemännen perättäisen mestaruutensa, kun se voitti finaaleissa Anwil Włocławekin.
Aiheesta muualla

Virallinen kotisivu (Arkistoitu – Internet Archive) (puolaksi) (englanniksi)
Eurobasket
Euroliiga
Assassin’s Creed Odyssey

| Assassin’s Creed Odyssey |
| --- | --- |


Kehittäjä:  Ubisoft Quebec
Julkaisija:  Ubisoft
Jakelija:  Epic Games Store, Ubisoft Connect, Steam, Google Stadia, Ubisoft Store, Microsoft Store, PlayStation Store ja Amazon Luna
Ohjaaja:  Jonathan Dumont Scott Phillips
Säveltäjä:  Alexis Smith Joe Henson
Pelisarja:  Assassin’s Creed
Pelimoottori:  Anvil
Julkaistu:   5. lokakuuta 2018
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  ESRB: Alkaen 17 vuotta  USK 16 
Alusta:  PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Assassin’s Creed Odyssey on Ubisoftin kehittämä ja julkaisema toimintaseikkailupeli Assassin’s Creed -pelisarjaan, jossa on aiempaa enemmän roolipelielementtejä. Peli on julkaistu 5. lokakuuta 2018 PlayStation 4, Windows ja Xbox One -alustoille. Peli sijoittuu Peloponnesolaissodan aikaan Kreikkaan.
Vastaanotto

Peli on saanut Muropaketin arvostelussa 4,5/5 tähteä.
Ääninäyttelijät

| 0 | 1 | 2 |
| --- | --- | --- |
|  Melissanthi Mahut  | … |  Kassandra   |
|  Michael Antonakos  | … |  Alexios   |
|  Leonidas Castrounis  | … |  Young Alexios   |
|  Maria Syrgiannis  | … |  Young Kassandra / Myrinne   |
|  Elias Toufexis  | … |  Leonidas / Nikolaos   |
|  Andreas Apergis  | … |  Barnabas   |
|  Tyrone Savage  | … |  Alkibiades   |
|  Damon Papadopoulos  | … |  Markos   |
|  Adam Kenneth Wilson  | … |  Hippokrates   |
|  Tara Nicodemo  | … |  Dr. Victoria Bibeau   |
|  Artin John  | … |  Leander   |
|  Elana Dunkelman  | … |  Alannah Ryan / Pythia / Servant Helot   |
|  Daniel Matmor  | … |  Sokrates   |
|  Marvin Kaye  | … |  The Cyclops of Kephallonia   |
|  Sean Browning  | … |  Dienekes   |
Aiheesta muualla

Assassin's Creed: Odyssey MobyGamesissa (englanniksi)
Assassin’s Creed Odyssey Internet Movie Databasessa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
Andreea Chițu

| Mitalit> Maa:   Romania.Naisten judo.MM-kilpailut  | Mitalit> Maa:   Romania.Naisten judo.MM-kilpailut  | Mitalit> Maa:   Romania.Naisten judo.MM-kilpailut  | Maa:   Romania> Naisten judo. |
| --- | --- | --- | --- |
|  Hopeaa | Tšeljabinsk 2014 | 52 kg |  |
|  Hopeaa | Astana 2015 | 52 kg |  |
|  Pronssia | Pariisi 2011 | 52 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 52 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tšeljabinsk 2012 | 52 kg |  |
|  Hopeaa | Budapest 2013 | 52 kg |  |
|  Hopeaa | Praha 2020 | 52 kg |  |
|  Pronssia | Montpellier 2014 | 52 kg |  |
|  Pronssia | Kazan 2016 | 52 kg |  |
Andreea Stefania Chițu (s. 7. toukokuuta 1988 Bolintin-Vale) on romanialainen judon Euroopan-mestari ja MM-mitalisti.
Chițu saavutti alle 52 kg:n painoluokassa MM-hopeaa Tšeljabinskissa 2014 hävittyään loppuottelussa Majlinda Kelmendille ja Astanassa 2015, jolloin hävisi finaalissa Misato Nakamuralle. Hän sai samassa sarjassa MM-pronssia Pariisissa 2011 ja sijoittui viidenneksi Rio de Janeirossa 2013. Rio de Janeiron olympialaisissa 2016 hän sijoittui seitsemänneksi ja Lontoossa 2012 yhdeksänneksi
Chițu voitti 52-kiloisissa kultaa Bakun Euroopan kisoissa 2015. EM-kilpailuissa hän on saavuttanut kultaa Tšeljabinskissa 2012, hopeaa Budapestissa 2013 ja Prahassa 2020 sekä pronssia Montpellier’ssa 2014 ja Kazanissa 2016 sekä sijoittunut seitsemänneksi Tel Avivissa 2018.
Chițu saavutti alle 23-vuotiaiden EM-kilpailujen 57 kg:n painoluokassa kultaa 2010 sekä hopeaa 2008 ja 2009. Alle 20-vuotiaiden EM-kilpailuissa hän sai 52-kiloisissa pronssia 2006 ja alle 17-vuotiaiden EM-kilpailuissa samassa sarjassa pronssia 2004.
Chițu on saavuttanut IJF World Tourin kilpailuissa viisi turnausvoittoa, neljä kakkossijaa ja kaksitoista kolmossijaa. Maailmancupeissa ja Continental open -kilpailuissa hänellä on neljä voittoa ja kuusi kolmossijaa. Hän on voittanut aikuisten sarjassa neljä Romanian-mestaruutta.
Andrei Abduvalijev

| Mitalit> Miesten yleisurheilu.Maa:   Yhdistynyt joukkue. Olympialaiset  | Mitalit> Miesten yleisurheilu.Maa:   Yhdistynyt joukkue. Olympialaiset  | Mitalit> Miesten yleisurheilu.Maa:   Yhdistynyt joukkue. Olympialaiset  | Miesten yleisurheilu> Maa:   Yhdistynyt joukkue. |
| --- | --- | --- | --- |
|  Kultaa | Barcelona 1992 | Moukarinheitto |  |
Maa:   Tadžikistan
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | Moukarinheitto |  |
|  Kultaa | Göteborg 1995 | Moukarinheitto |  |
Andrei Hakimovitš Abduvalijev (tadžikiksi Андрей Ҳакимови Абдувалиев; ven. Андрей Хакимович Абдувалиев; s. 30. kesäkuuta 1966 Leningrad) on 1990-luvulla menestynyt moukarinheittäjä. Hän voitti olympiakultaa ja kahdesti maailmanmestaruuden.
Kansainvälisellä tasolla Abduvalijev on kilpaillut neljän eri maajoukkueen väreissä. Vuonna 1985 hän voitti juniorien Euroopan mestaruuden. Ensimmäisen kerran hän ylitti 80 metriä vuonna 1988, jolloin hänen kauden paras tuloksensa oli 16. heinäkuuta Tšeljabinskissä heitetty 80,38. Oman ennätyksensä 83,46 hän heitti 26. toukokuuta 1990 Sotšissa. Ensimmäisissä aikuisten arvokisoissaan vuoden 1991 MM-kisoissa Tokiossa hän edusti Neuvostoliittoa ja sijoittui viidenneksi tuloksella 78,30. Aikaisemmin samana vuonna hän oli heittänyt Kiovassa tuloksen 82,80. Neuvostoliiton romahdettua Abduvalijevista tuli Tadžikistanin kansalainen. Vielä Barcelonan olympialaisissa hän edusti jo romahtaneen Neuvostoliiton urheilijoista koottua "yhdistynyttä joukkuetta", joka tunnettiin myös IVY:n joukkueena, ja voitti olympiakultaa tuloksella 82,54. Kultamitalin hän voitti myös seuraavana vuonna Stuttgartin MM-kisoissa (tulos 81,64). Vuonna 1994 hän voitti moukarikilpailut GP-finaalissa Pariisissa ja maailmancupissa Lontoossa. Hänen kauden parhaansa oli 83,36, jonka hän heitti 3. kesäkuuta Budapestissa. Vuonna 1995 Abdujalijev puolusti menestyksekkäästi MM-kultaansa Göteborgin MM-kisoissa tuloksella 81,56. Saman vuoden syyskuussa hän heitti vielä Taškentissa tuloksen 83,10 ja voitti Keski-Aasian mestaruuden.
Vuonna 1997 Abdulvalijev siirtyi edustamaan Uzbekistania. Heinäkuussa hän heitti Tulassa 82,66, mutta jäi Ateenan MM-kisoissa karsintaan. Vuonna 1998 hän voitti Aasian mestaruuden Fukuokassa, hopeaa Bangkokissa Aasian kisoissa ja saavutti kolmossijat maailmancupissa ja GP-finaalissa. Hän jatkoi uraansa aina vuoteen 2000 päästen joka vuosi yli 80-metrisiin tuloksiin, muttei enää yltänyt suursaavutuksiin arvokisoissa. Aktiiviuransa jälkeen Abduvalijev toimi Uzbekistanin Yleisurheiluliiton jäsenenä sekä valmensi Uzbekistanin yleisurheilujoukkuetta.
Aktiiviaikoinaan Abdujalevin mitat olivat 186 senttimetriä ja 112 kilogrammaa.
Alkoholipitoisuus

Alkoholipitoisuus ilmoitettuna absinttipullossa.
Alkoholipitoisuus on etanolin, joskus myös muun alkoholin, suhteellinen osuus sitä sisältävästä aineesta, lähinnä nesteestä kuten alkoholijuomasta. Pitoisuus voidaan ilmaista tilavuuteen tai painoon suhteutettuna. Tämän mukaisesti puhutaan kulloinkin tilavuus- tai painoprosentista, jolloin tilavuusprosentti kertoo sen, montako millilitraa puhdasta alkoholia on desiä nestettä kohden, ja painoprosentti sen, montako grammaa puhdasta alkoholia on sataa grammaa nestettä kohden. Veren alkoholipitoisuus ilmoitetaan puolestaan promilleina, eli montako grammaa puhdasta alkoholia on verilitraa kohden.
Aleksandr Timošinin

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Kultaa | México 1968 | pariairokaksikko |  |
|  Kultaa | München 1972 | pariairokaksikko |  |
| EM-kilpailut  | EM-kilpailut  | EM-kilpailut  |  |
|  Hopeaa | Moskova 1973 | pariairokaksikko |  |
Aleksandr Ivanovitš Timošinin (ven. Александр Иванович Тимошинин, 20. toukokuuta 1948 Moskova, Venäjän SFNT – 26. marraskuuta 2021) oli Neuvostoliittoa edustanut soutaja ja olympiavoittaja.
Timošinin voitti pariairokaksikoissa olympiakultaa kahdesti: Méxicossa 1968 hänen parinaan souti Anatoli Sass ja Münchenissä 1972 Gennadi Koršikov. Hän saavutti pariairokaksikoissa myös EM-hopeaa vuonna 1973. Timošinin kuoli 73-vuotiaana 26. marraskuuta 2021.
Timošinin avioitui uimahyppyjen olympiamitalisti Natalja Lobanovan kanssa. Heidän poikansa Vladimir Timošinin ja pojantyttärensä Julija Timošininina sekä Vladimirin vaimo Svetlana Timošininina olivat uimahyppyjen arvokisamitalisteja.
Aiheesta muualla

Aleksandr Timošinin Kansainvälinen olympiakomitea. (englanniksi)
Avanti! (orkesteri)

Avantin logo
Avanti! (ital. Eteenpäin!) on suomalainen kamariorkesteri, joka perustettiin Esa-Pekka Salosen, Olli Pohjolan ja Jukka-Pekka Sarasteen aloitteesta vuonna 1983. Orkesterin kokoonpano vaihtelee jousikvartetin ja sinfoniaorkesterin välillä tilanteesta riippuen, lähtökohtana on itse musiikki eikä orkesterin kokoonpano. Avanti! syntyi tarpeesta korkealaatuiseen yhteismusisointiin innostuneiden ja taitavien muusikoiden kesken, sekä tietoisuudesta siitä, että suuri osa nykymusiikista ja muusta harvoin kuullusta ohjelmistosta saattaisi muutoin jäädä soittamatta.
Avantin taiteellisena johtajana aloitti syyskuussa 2024 pianisti Joonas Ahonen. Sopimus on kolmivuotinen ja se sisältää option kahteen lisävuoteen.
Orkesteri on esiintynyt ulkomailla muun muassa Salzburgin, Edinburghin ja Lockenhausin musiikkijuhlilla.[lähde? ]
Avanti on tehnyt yhteistyötä tanssiryhmä Tero Saarinen Companyn kanssa, koreografi Tero Saarisen George Crumbin Valaan ääniä -sävellykseen perustuvassa teoksessa Vox Balaenae (2011).
Avantin toiminnanjohtajana on toiminut elokuusta 2017 alkaen Annika Mustonen. Aiempia toiminnanjohtajia ovat muun muassa Maati Rehor sekä hänen edeltäjänsä Maija Kylkilahti.
Orkesterin toimintaa hallinnoi Pro Avanti! ry. Vuonna 2018 selvisi, että aiempi Avanti! ry oli saanut orkesterin ylläpitoa varten opetus- ja kulttuuriministeriöltä 20 vuoden ajan valtionosuutta enemmän kuin olisi kuulunut. Ministeriö vaati yhdistystä palauttamaan liikaa maksetusta tuesta puoli miljoonaa euroa. Toiminta siirrettiin uudelle yhdistykselle, jolle ministeriö alkoi maksaa valtionosuutta. Vanha Avanti! ry muutti nimensä Salmisaaren kamariorkesteri ry:ksi ja hakeutui konkurssiin vuonna 2020.
Suvisoitto

Vuodesta 1986 orkesteri on järjestänyt Porvoossa Suvisoitto-festivaalia. Ensimmäisen kolmipäiväisen festivaalin organisoivat professori Ilkka Oramo, Esa-Pekka Salonen ja Jukka-Pekka Saraste. Nimensä festivaali sai Usko Meriläisen sävellyksestä.
Suvisoiton musiikillinen aikahaarukka ulottuu barokista kantaesityksiin. Kokoonpanot voivat vaihdella konserttiohjelmassa yhdestä soittajasta 70:ään ja genret klassisesta musiikista tangoon. Suvisoitolla on ollut keskeinen rooli uusien tulkintaperinteiden ja musiikin esitystapojen välittäjänä.
Suvisoiton ohjelmaa kutsutaan vuosittain suunnittelemaan yksi tai useampi taiteellinen suunnittelija.
Aiheesta muualla

Avantin kotisivut
Ylen Elävä arkisto: HumppAvanti!
Aleksandr Tihonov

| Mitalit | Mitalit | Mitalit |  |
| --- | --- | --- | --- |
|  Aleksandr Tihonov vuonna 2015 |  Aleksandr Tihonov vuonna 2015 |  Aleksandr Tihonov vuonna 2015 |  |
Maa:  Neuvostoliitto
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Grenoble 1968 | 4 × 7,5 km viesti |  |
|  Kultaa | Sapporo 1972 | 4 × 7,5 km viesti |  |
|  Kultaa | Innsbruck 1976 | 4 × 7,5 km viesti |  |
|  Kultaa | Lake Placid 1980 | 4 × 7,5 km viesti |  |
|  Hopeaa | Grenoble 1968 | 20 km |  |
| MM-kilpailut  | MM-kilpailut  | MM-kilpailut  |  |
|  Kultaa | Zakopane 1969 | 20 km |  |
|  Kultaa | Zakopane 1969 | 4 × 7,5 km viesti |  |
|  Kultaa | Östersund 1970 | 20 km |  |
|  Kultaa | Östersund 1970 | 4 × 7,5 km viesti |  |
|  Kultaa | Hämeenlinna 1971 | 4 × 7,5 km viesti |  |
|  Kultaa | Lake Placid 1973 | 20 km |  |
|  Kultaa | Lake Placid 1973 | 4 × 7,5 km viesti |  |
|  Kultaa | Minsk 1974 | 4 × 7,5 km viesti |  |
|  Kultaa | Antholz-Anterselva 1976 | 10 km |  |
|  Kultaa | Lillehammer 1977 | 10 km |  |
|  Kultaa | Lillehammer 1977 | 4 × 7,5 km viesti |  |
|  Hopeaa | Altenberg 1967 | 4 × 7,5 km viesti |  |
|  Hopeaa | Hämeenlinna 1971 | 20 km |  |
|  Hopeaa | Antholz-Anterselva 1975 | 4 × 7,5 km viesti |  |
|  Hopeaa | Ruhpolding 1979 | 20 km |  |
|  Pronssia | Lillehammer 1977 | 20 km |  |
|  Pronssia | Ruhpolding 1979 | 4 × 7,5 km viesti |  |
Aleksandr Ivanovitš Tihonov (ven. Алекса́ндр Ива́нович Ти́хонов, s. 2. tammikuuta 1947) on venäläinen ampumahiihtäjä ja nelinkertainen olympiavoittaja.
Tihonov voitti kultamitalinsa samasta lajista, eli miesten ampumahiihtoviestistä, vuoden 1968, 1972, 1976 ja 1980 talviolympialaisista. Hän oli ensimmäinen urheilija, joka voitti talviolympialaisissa saman lajin neljä kertaa peräkkäin. Tihonovin ainoa henkilökohtainen olympiamitali tuli Grenoblessa 1968, kun hän hiihti hopealle 20 km:llä.
Tihonov on yksi kaikkien aikojen menestyneimmistä ampumahiihtäjistä. Viiden olympiamitalin rinnalla hänellä on 17 mitalia maailmanmestaruuskisoista. Näistä 11 on kultaisia.
Tihonov valittiin vuonna 2002 Kansainvälisen ampumahiihtoliiton (IBU) varapresidentiksi.
Aiheesta muualla

Tihonovin profiili KOK:n sivuilla (englanniksi)
Aleksandr Tikhonov (Arkistoitu – Internet Archive) Sports Reference LLC. (englanniksi)
Aleksandr Travin

| Aleksandr Travin> Henkilötiedot |
| --- | --- |
Koko nimi:  Aleksandr Konstantinovitš Travin
Syntynyt: 23. heinäkuuta 1937 Moskova, Venäjän SFNT, Neuvostoliitto
Kuollut: 15. helmikuuta 1989 (51 vuotta)
Kansalaisuus:   Neuvostoliitto
Koripalloilija
Pituus:  188 cm
Paino:  85 kg
Pelaajaura
Seurajoukkueet
1958–1967:  PBK TsSKA Moskova
Maajoukkueet
:   Neuvostoliitto
Aiheesta muualla
FIBA
| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Tokio 1964 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Uruguay 1967 |  |  |
|  Pronssia | Brasilia 1963 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Puola 1963 |  |  |
|  Kultaa | Neuvostoliitto 1965 |  |  |
Aleksandr Konstantinovitš Travin (ven. Александр Константинович Травин, 23. heinäkuuta 1937 Moskova, Venäjän SFNT – 15. helmikuuta 1989) oli neuvostoliittolainen koripalloilija, olympiamitalisti, maailman- ja euroopanmestari.
Travin voitti Neuvostoliiton miesten maajoukkueessa olympiahopeaa Tokiossa 1964, maailmanmestaruuden Uruguayssa 1967, MM-pronssia Brasiliassa 1963 ja Euroopan mestaruudet Puolassa 1963 sekä Neuvostoliitossa 1965.
Seuratasolla Travin edusti vuosina 1958–1967 TsSKA Moskovaa jossa voitti avoimen Euroliigan mestaruuden vuosina 1961 ja 1963 sekä Neuvostoliiton mestaruuden vuosina 1960, 1961, 1962, 1964, 1965 ja 1966. Travinin isä oli Neuvostoliiton koripallon mies- ja naisjoukkueet Euroopan mestaruuteen valmentanut Konstantin Travin.
Aiheesta muualla

Aleksandr Travin Kansainvälinen olympiakomitea. (englanniksi)
Neuvostoliiton joukkue – Kesäolympialaiset 1964
4 Muižnieks |
5 Bahlei |
6 Alatšatšjan |
7 Travin |
8 Hrynin |
9 Krūmiņš |
10 Mosešvili |
11 Kornejev |
12 Petrov |
13 Volnov |
14 Lipso |
15 Kalniņš |
Valmentaja Gomelski
Anekdootti

Anekdootti on lyhyt ja mahdollisesti todentamaton, usein viihteellinen tai humoristinen, tarina henkilöstä tai tapahtumasta. Anekdootti on yleensä liioiteltu, pelkistetty tai karrikoitu. Sen ensisijainen tarkoitus ei kuitenkaan ole naurattaa vaan kertoa henkilöstä, tapahtumasta tai asiasta jokin olennainen seikka, yleispätevä ja jopa universaali totuus.
Anekdootin alalajeja ovat esimerkiksi niin sanotut kaupunkitarinat, tornihuhut, kaskut tai vaikkapa vitsit.